b'\n_START_ARTICLE_\nKirkja\n_START_PARAGRAPH_\nKirkja (IPA: [\xcb\x88t\xca\x83\xca\xb0\xc9\xaa\xc9\xbbt\xca\x83\xca\xb0a], dansk: Kirke) er en av to bygder p\xc3\xa5 Fugloy, en av F\xc3\xa6r\xc3\xb8yene. Bygda ligger i Fugloyar kommuna. Kirkja ligger lengre s\xc3\xb8r enn Hattarv\xc3\xadk, den andre bygda. Fra Kirkja har man utsikt mot det imponerende forberget p\xc3\xa5 Sv\xc3\xadnoy. Kirkja er, i likhet med Hattarv\xc3\xadk, vanskelig tilgjengelig fra havet grunnet kystklipper, men det er bygd en betongkai med trapper opp til bebyggelsen. Bygdas navn kommer av at det var en kirke der i middelalderen. Den n\xc3\xa5v\xc3\xa6rende kirken i bygda ble oppf\xc3\xb8rt i 1933._NEWLINE_1. januar 2009 hadde Kirkja 25 innbyggere, mot 35 i 1985.'